Jānis Blaževičs

Jānis Blaževičs (dzimis  Konstantinovas pagastā) ir latviešu inženieris mehāniķis, tautsaimniecības un sabiedriskais darbinieks, uzņēmējs, bijušais Latvijas Augstākās Padomes deputāts (1990—1993), PSRS un Latvijas politiķis (1980—1996).

 Dzīvesgājums 
Dzimis 1947. gada 8. oktobrī Konstantinovas pagastā Vladislava Blaževiča ģimenē. Studēja Rīgas Politehniskā institūta Aparātbūves un automatizācijas fakultātē, pēc studiju beigšanas strādāja Līvānu bioķīmiskajā rūpnīcā kā inženieris mehāniķis, pēc tam bijis ceha priekšnieks, vēlāk - nodaļas vadītājs. 1974. gadā kļuva par PSKP biedru.

Bija Preiļu rajona izpildkomitejas priekšsēdētājs (1980—1986). Vēlāk bija PSKP Ventspils rajona komitejas pirmais sekretārs un Ventspils rajona Tautas deputātu padomes priekšsēdētājs.Latvijas PSR tautas deputāti, kuri ievēlēti 1990. gada 18. martā  Barikadopēdijas fonds Sadarbojies ar Latvijas Tautas fronti. Bija viens no autoriem Latvijas Komunistiskās partijas jaunajai programmai, kas krasi atšķīrās no PSKP principiem. 

Pēc Latvijas PSR Augstākās Padomes 1990. gada 15. februāra "Deklarācijas jautājumā par Latvijas valstisko neatkarību" Latvijas PSR Augstākās Padomes Prezidija priekšsēdētājs Anatolijs Gorbunovs Jāni Blaževiču iekļāva komisijā pasākumu sagatavošanai Latvijas ekonomiskās un politiskās neatkarības atjaunošanai.Par komisiju pasākumu sagatavošanai Latvijas ekonomiskās un politiskās neatkarības atjaunošanai "Latvijas Padomju Sociālistiskās Republikas Augstākās Padomes un Valdības Ziņotājs", 09.03.1990.

Atmodas kustības laikā 1990. gadā J. Blaževiču ievēlēja par Latvijas Augstākās Padomes deputātu no 199. Ziru vēlēšanu apgabala. Kā neatkarīgais deputāts darbojās Latvijas Tautas frontes frakcijā (1990—1993), bijis Tautas pašvaldības un sabiedrisko lietu komisijā. 1990. gada 4. maijā viņš balsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

Pēc deputāta pilnvaru termiņa beigām J. Blaževiču iecēla par valsts akciju sabiedrības VENTSPILS NAFTA, Akciju sabiedrība Lursoft. "Ventspils nafta" direktoru. No 1997. gada viņš bija AS "Ventspils nafta" prezidents un padomes priekšsēdētāja vietnieks, vēlāk AS "Rietumu cauruļvadu sistēma" (AS “RCS”) prezidents. No 1999. līdz 2006. gadam viņam kopā ar Aivaru Lembergu, Igoru Skoku un Genadiju Ševcovu piederēja Nīderlandē reģistrētā kompānija Yelverton Investments B.V., kas bija uzņēmuma AS "Ventbunkers" lielākais akcionārs.Par Lemberga patiesajiem īpašumiem liecinājis arī Blaževičs apollo.lv 2008. gada 2. septembrī

 Apbalvojumi un pagodinājumi 
 1991. gada barikāžu dalībnieka piemiņas zīme (1991)
 Triju Zvaigžņu ordenis, III šķira (2000)

 Vaļasprieks 
Medības un sporta nodarbības.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Ārējās saites 
 «Latvijas Republikas dibinātāji un atjaunotāji — Jānis Blaževičs» // Dokumentālā filma par J. Blazeviču, Autors: Vidzemes Augstskola, 2020.

 Atsauces 

Kategorija:1947. gadā dzimušie
Kategorija:Krāslavas novadā dzimušie
Kategorija:PSKP biedri
Kategorija:LR Augstākās Padomes deputāti
Kategorija:Rīgas Tehniskās universitātes absolventi
Kategorija:Triju Zvaigžņu ordeņa komandieri